**„KLAIPĖDOS EDUARDO BALSIO MENŲ GIMNAZIJOS MOKYMOSI APLINKOS MODERNIZAVIMAS SKATINANT VAIKŲ KŪRYBIŠKUMĄ“ PROJEKTO NR. 09.1.3-CPVA-K-723-02-002 KOMPIUTERINĖS TECHNIKOS IR PROGRAMINĖS ĮRANGOS VIEŠOJO PIRKIMO–PARDAVIMO**

**SUTARTIS**

2019 m. liepos 12 Nr. F14-12

Klaipėdos Eduardo Balsio menų gimnazija (toliau – Pirkėjas), atstovaujama direktoriaus Gintauto Misiukevičiaus, veikiančio pagal gimnazijos nuostatus, ir UAB Biznio mašinų kompanija (toliau –Tiekėjas*)*, atstovaujama edukacinių sprendimų skyriaus vadovės Rūtos Kairytės, veikiančios pagal įgaliojimą S-49, toliau kartu šioje prekių viešojo pirkimo–pardavimo sutartyje vadinami „Šalimis“, o kiekvienas atskirai – „Šalimi“, sudarėme šią kompiuterinės technikos ir programinės įrangos viešojo pirkimo–pardavimo sutartį, toliau vadinamą „Sutartimi“, ir susitarėme dėl toliau išvardintų sąlygų.

**I. SUTARTIES DALYKAS**

1.1. Sutarties dalykas yra kompiuterinės technikos ir programinės įrangos pirkimas (toliau – Prekės). Reikalavimai Prekėms yra apibrėžti techninėje specifikacijoje (Sutarties 1 priedas), kuri yra neatskiriama Sutarties dalis.

1.2. Perkamų prekių sąrašas ir jų kiekiai yra nurodyti Sutarties 2.3. papunktyje.

1.3. Prekių BVPŽ kodas – 30200000-0, papildomi: – 30230000-0, 39162100-6.

1.4. Prekių pristatymo vieta – Klaipėdos Eduardo Balsio menų gimnazija, Statybininkų pr. 2, LT-94222 Klaipėda

1.5. Prekių pristatymo terminas – prekės turi būti pristatytos ir pritaikytos per 2 mėnesius nuo sutarties įsigaliojimo dienos.

1.6. Prekių tiekimo terminas iškilus nenumatytoms aplinkybėms, kurių nebuvo galima numatyti iki Sutarties sudarymo ir jos vykdymo metu, šalims raštu išreiškus tam sutikimą gali būti pratęstas, bet ne ilgiau kaip 1 (vienam) mėnesiui. Nenumatytoms aplinkybėms priskiriama:

1.6.1. pasikeitus teisės aktų reikalavimams ar gavus kompetentingų institucijų nurodymus dėl perkamų Prekių poreikio;

1.6.2. prekės tapo neatitinkančios Sutartyje nustatytų Prekėms keliamų reikalavimų dėl ne nuo Tiekėjo priklausančių aplinkybių, kurių Šalys negalėjo numatyti pasirašydamos Sutartį, dėl kurių Tiekėjas negali dėl objektyvių priežasčių pristatyti Sutarties 2.3 papunktyje nurodyto (-ų) modelio (-ių) Prekės (-ių) ir pateikia tai pagrindžiančius dokumentus, Pirkėjui raštu išreiškus sutikimą, nekeičiant Sutarties 2.3 papunktyje nurodytos Prekės kainos, Tiekėjas gali pristatyti kito modelio, Sutarties 1 priede įtvirtintus reikalavimus atitinkančią ir ne blogesnių nei Tiekėjo pasiūlyme nurodytoji techninių charakteristikų Prekę. Tuo atveju, jei vertinant Tiekėjo pasiūlymą pagal kainos ar sąnaudų ir kokybės santykį buvo vertinti tik tam tikri Tiekėjo pasiūlyme nurodyto prekės modelio techniniai parametrai, kito prekės modelio šie techniniai parametrai turi būti ne blogesni nei Tiekėjo pasiūlyme nurodytos prekės charakteristikos;

1.6.3. Pirkėjas nevykdo ir/ar netinkamai vykdo Sutartimi jam nustatytus įsipareigojimus ir todėl Prekių tiekėjas negali pristatyti, sumontuoti ar pritaikyti Prekių iš dalies arba pilnai;

1.6.4. Pirkėjo Prekių tiekėjui pateikiami nurodymai turi įtakos Prekių tiekimo terminams;

1.6.5. valstybės ir savivaldos institucijų veiksmai arba bet koks uždelsimas, vėlavimas, kliūtys ar trukdymai, sukelti arba priskiriami Pirkėjui, Pirkėjo personalui ir/arba Pirkėjo samdomiems ar kitiems tretiesiems asmenims, kurie Prekių tiekėjui trukdo laiku pristatyti Prekes ar jų dalį.

1.7. Sutartis įsigalioja kai Sutartį pasirašo abi Šalys ir Prekių tiekėjas Pirkėjui pateikia Sutarties įvykdymo užtikrinimą ir galioja 4 mėnesius arba kol Šalys sutaria ją nutraukti, arba kol Sutarties galiojimas pasibaigia (visiškai įvykdomi Šalių įsipareigojimai), nutraukiama įstatymu ar šioje Sutartyje nustatytais atvejais.

**II. SUTARTIES KAINODAROS TAISYKLĖS IR MOKĖJIMO SĄLYGOS**

2.1. Ši Sutartis yra fiksuotos kainos sutartis.

2.2. Sutarties kaina – 80735,88 Eur su PVM (Aštuoniasdešimt tūkstančių septyni šimtai trisdešimt penki eurai ir 88 centai su PVM)

2.3. Sutarties kainą sudaro:

II dalis. *Interaktyvios lentos, projektoriai ir kt įranga.*

|  |  |  |  |  |
| --- | --- | --- | --- | --- |
| Eil. Nr. | Prekių pavadinimas  *(nurodomas prekių gamintojo ir modelio pavadinimas)* | Prekių kiekis  *vnt. / kompl.* | Kaina  (be PVM) | Bendra kaina  (be PVM) |
| *1* | *2* | *3* | *4* | *5* |
| 1. | Išmaniosios interaktyvios lentos su projektoriumi | 16 | 2643,80 | 42300,80 |
| 2. | Kopijavimo aparatas I | 1 | 1735,54 | 1735,54 |
| 3. | Kopijavimo aparatas II | 2 | 1528,00 | 3056,00 |
| 4. | Nešiojamas interaktyvus ekranas su stovu ant ratukų | 1 | 3883,47 | 3883,47 |
| 5. | Mobilieji pakrovimo vėžimėliai (dėžės) | 2 | 1153,72 | 2307,44 |
| 6. | Belaidžio ryšio stotelė | 20 | 182,00 | 3640,00 |
| 7. | SMART televizorius (išmanusis ekranas) | 1 | 2478,51 | 2478,51 |
|  | Bendra sutarties kaina (be PVM) | | | 59401,76 |
|  | PVM (*tarifas*) suma: | | | 12474,40 |
|  | Bendra sutarties kaina (su PVM) | | | **71876,16** |

IV dalis. *3D klasė.*

| Eil. Nr. | Prekių pavadinimas  *(nurodomas prekių gamintojo ir modelio pavadinimas)* | Prekių kiekis  *vnt. / kompl.* | Kaina  (be PVM) | Bendra kaina  (be PVM) |
| --- | --- | --- | --- | --- |
| *1* | *2* | *3* | *4* | *5* |
| 1. | 3D spausdintuvas | 1 | 2892,00 | 2892,00 |
| 2. | 3D projektorius | 1 | 537,19 | 537.19 |
| 3. | Biologijos tyrinėjimo objektai | 1 | 1230,58 | 1230,58 |
| 4. | Chemijos tyrinėjimo objektai | 1 | 1222,31 | 1222,31 |
| 5. | Specialūs 3D akinukai | 30 | 48,00 | 1440,00 |
|  | Bendra sutarties kaina (be PVM) | | | 7322,08 |
|  | PVM (*tarifas*) suma: | | | 1537,64 |
|  | Bendra sutarties kaina (su PVM) | | | **8859,72** |

2.4. Tuo atveju, kai mokesčius reguliuojančių įstatymų ir jų įgyvendinamųjų teisės aktų nustatyta tvarka Pirkėjas pats turi sumokėti pridėtinės vertės mokestį (toliau – PVM) į valstybės biudžetą už įsigytą pirkimo objektą, į pasiūlymo *kainą/sąnaudas* įskaitytas PVM sudarant šią Sutartį išskaičiuojamas.

2.5. Sutarties kaina apima visas Tiekėjoišlaidas ir apskaičiuota atsižvelgiant į visas kainos sudėtines dalis, į techninės specifikacijos reikalavimus ir pan. Į prekių kainą turi būti įskaityti visi mokesčiai ir visos tiekėjo išlaidos (transportavimo, pakavimo, krovimo, tranzito, tikrinimo, draudimo ir šių darbų priežiūros išlaidos, aprūpinimo įrankiais ir (arba) priežiūrai, išlaidas, naudojimo ir priežiūros instrukcijų, numatytų techninėje specifikacijose, pateikimo išlaidas, prekių garantines priežiūros išlaidas, numatomas sutartyje nurodytam laikotarpiui) ir išlaidas, patiriamas už sąskaitų pateikimą per e-sąskaita sistemą. Jokios papildomos Tiekėjo išlaidos nebus apmokamos ar kompensuojamos.

2.6. Padidėjus arba sumažėjus pridėtinės vertės mokesčio (PVM) tarifui Sutarties kaina gali būti atitinkamai didinama arba mažinama. Perskaičiavimas atliekamas įsigaliojus Lietuvos Respublikos pridėtinės vertės mokesčio įstatymo pakeitimui, kuriuo keičiamas mokesčio tarifas, Šalims pasirašant raštu papildomą susitarimą prie Sutarties. PVM tarifas nepristatytai Prekių daliai keičiamas (mažinamas ar didinamas) pagal Lietuvos Respublikos teisės aktus. Perskaičiuota Sutarties kaina pradedama taikyti nuo Lietuvos Respublikos pridėtinės vertės mokesčio įstatymo pakeitimo, kuriuo keičiamas šio mokesčio tarifas, nurodyto tarifo įsigaliojimo dienos. Prekių tiekėjas praranda teisę reikalauti perskaičiuoti Prekių, kurias jis dėl savo kaltės vėlavo (vėluoja) pristatyti, kainą. Sutarties kainos perskaičiavimo formulė pasikeitus PVM tarifui:



 - Perskaičiuota Sutarties kaina (su PVM)

 - Sutarties kaina (su PVM) iki perskaičiavimo

A – Pristatytų prekių kaina (su PVM) iki perskaičiavimo

 - senas PVM tarifas (procentais)

 - naujas PVM tarifas (procentais)

2.7. Dėl kitų mokesčių pasikeitimų Prekių kaina keičiama nebus. Prekių kainai įtakos negali turėti terminų pažeidimas, darbo užmokesčio ir kitų panašių išlaidų išaugimas. Prekių kaina dėl bendro kainų lygio kitimo nebus perskaičiuojama, visą riziką dėl Prekių kainos padidėjimo prisiima Prekių tiekėjas.

2.8. Sąskaita–faktūra pagal šią Sutartį turi būti teikiama naudojantis informacinės sistemos „E. sąskaita“ priemonėmis. Sąskaita–faktūra turi būti pateikiama ne anksčiau nei, kai abiejų šalių be trūkumų/pastabų suderintas ir pasirašytas Prekių priėmimo-perdavimo aktas (t. y. kai pašalinti visi anksčiau Pirkėjo Prekių tiekėjui nurodyti trūkumai ar pastabos, jei tokių buvo).

2.9. Pirkėjas už laiku patiektas kokybiškas ir Sutarties reikalavimus atitinkančias Prekes atsiskaito mokėjimo pavedimu į Prekių tiekėjo nurodytą banko sąskaitą per 5 darbo dienas nuo Klaipėdos Eduardo Balsio menų gimnazijos finansinės paramos lėšų gavimo į Pirkėjo sąskaitą, bet ne vėliau kaip per 60 (šešiasdešimt) dienų nuo kiekvieno abiejų Sutarties šalių suderinto Prekių perdavimo–priėmimo akto pasirašymo ir PVM sąskaitos-faktūros pateikimo dienos.

2.10. Prekių perdavimas ir priėmimas įforminamas Prekių perdavimo–priėmimo aktu, kuris pasirašomas Tiekėjo ir Pirkėjo įgaliotų atstovų; detali Prekių perdavimo–priėmimo tvarka aprašyta šios Sutarties III skyriuje.

2.11. Sąskaita – faktūra pagal šią Sutartį turi būti teikiama naudojantis informacinės sistemos „E. sąskaita“ priemonėmis. Sąskaita – faktūra turi būti pateikiama ne anksčiau nei abiejų Šalių suderintas ir pasirašytas perdavimo–priėmimo aktas be trūkumų / pastabų (t. y. kai pašalinti visi trūkumai ar pastabos, nurodytos ankstesniuose perdavimo–priėmimo aktuose, jei tokių buvo).

2.12. Tarpiniai mokėjimai nenumatomi.

**III. PREKIŲ PRIĖMIMAS – PERDAVIMAS**

3.1. Patiektų Prekių kokybė patikrinama perdavimo–priėmimo metu, Šalims pasirašant Prekių perdavimo–priėmimo aktą, kurį rengia Tiekėjas pagal šios Sutarties 3 priedą. Perdavimo–priėmimo akte turi būti galimybė įrašyti Prekių trūkumus ar kitas pastabas, susijusias su tiekiamomis Prekėmis.

3.2. Pirkėjas, patikrinęs ir įsitikinęs, kad Prekės atitinka Sutartyje ir jos prieduose nustatytus reikalavimus ir kad yra įvykdyti visi kiti Tiekėjo įsipareigojimai pagal Sutartį, ne vėliau kaip per 3 darbo dienas nuo Prekių perdavimo–priėmimo akto gavimo dienos privalo priimti patiektas Prekes ir pasirašyti Prekių perdavimo–priėmimo aktą.

3.3. Jeigu Pirkėjas priėmimo metu turi pastabų dėl patiektų Prekių kiekio ir/arba kokybės ir/arba nustatomi patiektų Prekių kokybės trūkumai ir/arba neatitikimai techninės specifikacijos (Sutarties 1 priedo) reikalavimams, visi neatitikimai / trūkumai raštu nurodomi Prekių perdavimo–priėmimo akte ir perdavimo–priėmimo aktas pasirašomas. Prekes, neatitinkančias Sutarties reikalavimų, Tiekėjas privalo atsiimti savo sąskaita per Pirkėjo Prekių perdavimo–priėmimo akte nustatytą terminą, taip pat Pirkėjo reikalavimu atlyginti tokių Prekių saugojimo išlaidas.

3.4. Pirkėjas, atsižvelgdamas į trūkumų pobūdį, kiekį bei sudėtingumą, perdavimo–priėmimo akte nurodo Tiekėjui protingą terminą pašalinti Prekių neatitikimus / trūkumus nuo raštiškų pastabų pateikimo dienos. Tiekėjui pašalinus per Pirkėjo nurodytą protingą terminą Prekių neatitikimus / trūkumus, numatytus perdavimo–priėmimo akte, Šalys pasirašo naują Prekių perdavimo–priėmimo aktą.

3.5. Terminas, skirtas Pirkėjui priimti Prekes bei patikrinti jų atitikimą nustatytiems reikalavimams ir Pirkėjo nurodytas protingas trūkumų/pastabų, išvardintų priėmimo–perdavimo akte, pašalinimo terminas įskaičiuojami į bendrą Prekių tiekimo terminą, numatytą Sutarties 1.5 p.

3.6. Pirkėjui pareikalavus, Tiekėjas pateikia visą informaciją apie Sutarties vykdymo eigą.

3.7.Prekių nuosavybės teisės ir Prekių žuvimo ar sugadinimo rizika pereina Pirkėjui nuo Prekių perdavimo–priėmimo akto (be trūkumų/pastabų) pasirašymo momento.

3.8. Prekių priėmimo–perdavimo aktas pasirašomas 2 (dviem) vienodą teisinę galią turinčiais egzemplioriais.

**IV. PIRKIMO SUTARTIES ŠALIŲ TEISĖS IR PAREIGOS**

4.1. **Teikėjas įsipareigoja:**

4.1.1. pristatyti kokybiškas šioje Sutartyje ir jos prieduose numatytas Prekes bei vykdyti kitus Sutartyje ir jos prieduose nustatytus įpareigojimus Sutartyje nustatytais terminais ir tvarka savo rizika bei sąskaita kaip įmanoma rūpestingai bei efektyviai, įskaitant, bet neapsiribojant, Prekių tiekimą pagal geriausius visuotinai pripažįstamus profesinius, techninius standartus ir praktiką, panaudodamas visus reikiamus įgūdžius, žinias;

4.1.2. bendradarbiauti su Pirkėju visos Sutarties vykdymo metu ir nedelsdamas raštu informuoti Pirkėją apie bet kokias aplinkybes, kurios trukdo ar gali sutrukdyti Tiekėjui įvykdyti įsipareigojimus Sutartyje nustatytais terminais arba gali turėti įtakos tiekiamų Prekių apimčiai ir/ar kokybei;

4.1.3. ne vėliau kaip likus 10 darbo dienų iki Prekių pristatymo termino pabaigos, informuoti Pirkėją apie ketinimą pristatyti Prekes;

4.1.4. kartu su Prekėmis pateikti Pirkėjui visą būtiną dokumentaciją, įskaitant Prekių naudojimo ir priežiūros instrukcijas (jei tai numatyta Sutarties 1 priede);

4.1.5. prisiimti Prekių žuvimo ar sugadinimo riziką iki Prekių perdavimo–priėmimo akto (be trūkumų) pasirašymo momento;

4.1.6. perleisti Pirkėjui nuosavybės teises į Prekes po Prekių perdavimo–priėmimo akto (be trūkumų) pasirašymo;

4.1.7. užtikrinti iš Pirkėjo Sutarties vykdymo metu gautos ir su Sutarties vykdymu susijusios informacijos konfidencialumą bei apsaugą;

4.1.8. nenaudoti Pirkėjo Prekių ženklų ar pavadinimo jokioje reklamoje, leidiniuose ar kitur be išankstinio raštiško Pirkėjo sutikimo;

4.1.9. užtikrinti, kad Sutarties sudarymo momentu ir visą jos galiojimo laikotarpį Prekes tiektų reikiamas ir optimalus specialistų skaičius ir Tiekėjo ar subtiekėjo (-ų) (jei taikoma) specialistai turėtų reikiamą kvalifikaciją ir patirtį, nepriklausomai, ar buvo keliami kvalifikacijos reikalavimai pirkimo dokumentuose, reikalingą norint kokybiškai ir laiku tiekti Prekes

4.1.10. remtis subteikėjais, kurie nurodyti Pasiūlyme, jeigu vykdant Sutartį jie pasitelkiami: (*nurodyti*);taip pat tais subteikėjais, kurie pakeisti ar pasitelkti naujai Sutarties vykdymo metu, laikantis šios Sutarties reikalavimų (*jei taikoma*);

4.1.11. Pirkėjui raštu paprašius, grąžinti visus iš Pirkėjo gautus, Sutarčiai vykdyti reikalingus dokumentus;

4.1.12. remtis subtiekėjais, kurie nurodyti Pasiūlyme, jeigu vykdant Sutartį jie pasitelkiami: taip pat tais subtiekėjais, kurie pakeisti ar pasitelkti naujai Sutarties vykdymo metu, laikantis šios Sutarties reikalavimų;

4.1.13. Sudarius Sutartį, tačiau ne vėliau negu Sutartis pradedama vykdyti, Tiekėjas įsipareigoja Pirkėjui pranešti tuo metu žinomų subtiekėjų pavadinimus, kontaktinius duomenis ir jų atstovus. Pirkėjas taip pat reikalauja, kad Tiekėjas informuotų apie minėtos informacijos pasikeitimus visu Sutarties vykdymo metu, taip pat apie naujus subtiekėjus, kuriuos jis ketina pasitelkti vėliau, kartu su informacija apie naujus subtiekėjus pateikiami ir subtiekėjo pašalinimo pagrindų nebuvimą ir kvalifikaciją patvirtinantys dokumentai. Nauji subtiekėjai pasitelkiami arba esami subtiekėjai keičiami šios Sutarties VII skyriuje nustatyta tvarka;

4.1.14. Pirkėjui nurodžius patiektų Prekių trūkumus/neatitikimus/pastabas, ištaisyti juos savo sąskaita per Pirkėjo nurodytą protingą terminą;

4.1.15. savo sąskaita per Pirkėjo nurodytą terminą atsiimti pristatytas Sutarties reikalavimų neatitinkančias Prekes ir Pirkėjo reikalavimu atlyginti tokių Prekių saugojimo išlaidas

4.1.16. vykdant Sutartį, pridėtinės vertės mokesčio sąskaitas faktūras, sąskaitas faktūras, kreditinius ir debetinius dokumentus bei avansines sąskaitas teikti naudojantis informacinės sistemos „E. sąskaita“ priemonėmis. Jei informacinės sistemos „E. sąskaita“ funkcinės galimybės nepakankamos ar laikinai neužtikrinamos, Tiekėjas gali pateikti reikalingą informaciją raštu;

4.1.17. rūpestingai tvarkyti sąskaitas, įrašus ir kvitus, susijusius su Pirkėjo vykdomais mokėjimais pagal šią Sutartį. Pirkėjo prašymu Tiekėjas pateikia Pirkėjui ar nepriklausomam auditoriui ar kitai institucijai, turinčiai teisę gauti informaciją apie šios Sutarties vykdymą, visas sąskaitas, įrašus ir kvitus. Tiekėjas pateikia visus paaiškinimus, susijusius su išlaidomis, kurias Pirkėjas prašo paaiškinti;

4.1.18. tinkamai vykdyti kitus įsipareigojimus, numatytus Sutartyje ir galiojančiuose Lietuvos Respublikos teisės aktuose.

**4.2. Tiekėjas turi teisę:**

4.2.1. gauti Prekių kainą su sąlyga, kad jis tinkamai ir laiku įvykdo visus šioje Sutartyje numatytus įsipareigojimus;

4.2.2. jei Pirkėjas naudojasi Sutarties 4.4.3 p. įtvirtinta tiesioginio atsiskaitymo su subteikėjais galimybe, Tiekėjas turi teisę prieštarauti nepagrįstiems mokėjimams subteikėjams;

4.2.3. Tiekėjas turi ir kitas šios Sutarties ir Lietuvos Respublikoje galiojančių teisės aktų numatytas teises.

**4.3. Pirkėjas įsipareigoja:**

4.3.1. laiku priimti iš Prekių tiekėjo tinkamai ir kokybiškai suteiktas Paslaugas ir laiku už jas atsiskaityti šioje Sutartyje nustatyta tvarka;

4.3.2. nuo Prekių pristatymo į Sutarties 1.4 papunktyje nustatytą vietą iki perdavimo–priėmimo akto (be trūkumų/pastabų) pasirašymo arba iki termino, per kurį Pirkėjas įpareigoja Tiekėją atsiimti Sutarties reikalavimų neatitinkančias Prekes, pabaigos imtis visų protingų priemonių, reikalingų apsaugoti Prekes nuo praradimo ar sugadinimo;

4.3.3. nedelsiant pranešti Tiekėjui apie Sutarties sąlygų pažeidimą, kai tik toks pažeidimas yra nustatomas;

4.3.4. patikrinti pašalinimo pagrindų nebuvimą ir atitikimą kvalifikacijos reikalavimams (jei tokie buvo keliami) šioje Sutartyje nustatyta tvarka keičiamų arba naujai pasitelkiamų subteikėjų;

4.3.5. Tiekėjui sudaryti visas sąlygas, suteikti informaciją ar dokumentus, būtinus Sutarčiai vykdyti;

4.3.6. ne vėliau kaip per 3 darbo dienas nuo Sutarties 4.1.12 p. nurodytos informacijos gavimo raštu informuoti subtiekėjus apie tiesioginio atsiskaitymo galimybę, o subtiekėjas, norėdamas pasinaudoti tokia galimybe, raštu pateikia prašymą Pirkėjui per 2 darbo dienas.

**4.4. Pirkėjas turi teisę:**

4.4.1. reikalauti, jog tinkamai, laiku ir kokybiškai būtų tiekiamos Prekės bei vykdomi kiti Sutartyje numatyti Tiekėjo įsipareigojimai, prižiūrėti Sutarties vykdymą ir teikti pastabas dėl jos vykdymo, taip pat žodžiu ir raštu nurodyti Tiekėjui tiekiamų Prekių trūkumus ir/ar neatitikimus; reikalauti, kad jie būtų pašalinti per protingą terminą;

4.4.2. tais atvejais, kai Tiekėjas nesiremia subtiekėjo pajėgumais, Pirkėjas, siekdamas užtikrinti tinkamą Viešųjų pirkimų įstatymo 17 straipsnio 2 dalies 2 punkto nuostatų įgyvendinimą ir vadovaudamasis pirkimo dokumentuose nustatytais reikalavimais, gali patikrinti, ar nėra šio pirkimo dokumentuose nurodytų Tiekėjo subtiekėjo pašalinimo pagrindų. Tokiu atveju, jeigu subtiekėjo padėtis atitinka bent vieną pirkimo dokumentuose nustatytą pašalinimo pagrindą, Pirkėjas reikalauja, kad Tiekėjas per Pirkėjo nustatytą terminą pakeistų minėtą subtiekėją kitu, reikalavimus atitinkančiu subtiekėju;

4.4.3. tiesiogiai atsiskaityti su subteikėjais. Tokio atsiskaitymo tvarka nustatoma trišalėje sutartyje, kurią sudaro Pirkėjas, Tiekėjas ir jo subtiekėjas (-ai)

4.4.4. sulaikyti mokėjimus Tiekėjui pagal Sutartį tuo atveju, jei jis nevykdo ar netinkamai vykdo Sutartyje nustatytus įsipareigojimus iki kol pažeidimai bus pilnai pašalinti. Tokiu atveju Pirkėjas yra atleidžiamas nuo delspinigių už apmokėjimo termino pažeidimus;

4.4.5. išskaičiuoti netesybas (baudas, delspinigius) iš Tiekėjui mokėtinų sumų, jeigu jis jų per Pirkėjo nurodytą terminą nesumoka pats, t. y. Pirkėjas turi teisę iš pagal šią Sutartį Tiekėjui mokėtinų sumų išskaičiuoti netesybas ir tai nebus laikoma Pirkėjo įsipareigojimų nevykdymu ar netinkamu vykdymu bei pagrindu Tiekėjui sustabdyti jo įsipareigojimų vykdymą;

4.4.6 Pirkėjas turi visas šios Sutarties bei Lietuvos Respublikoje galiojančių teisės aktų numatytas teises.

**V. SUTARTIES ĮVYKDYMO UŽTIKRINIMAS**

5.1. Sutarties tinkamas įvykdymas yra užtikrinamas besąlygišku, pirmo pareikalavimo ir neatšaukiamu Sutarties įvykdymo užtikrinimu. Šios Sutarties įvykdymas turi būti užtikrinamas Lietuvos Respublikoje ar užsienyje registruoto banko ar kredito unijos garantija arba draudimo bendrovės laidavimo raštu. Sutarties įvykdymo užtikrinimo vertė *–* 10 proc.nuo Pasiūlyme nurodytos pasiūlymo kainos su PVM.

5.2. Jei Tiekėjas nevykdo savo sutartinių įsipareigojimų ar vykdo juos netinkamai, Pirkėjas įgyja teisę pasinaudoti Sutarties įvykdymo užtikrinimu. Sutarties įvykdymo užtikrinimu garantuojama, kad Pirkėjui bus atlyginti nuostoliai, atsiradę Tiekėjui dėl jo kaltės pažeidus Sutartį. Tiekėjas, teikdamas pasiūlymą pirkimui ir vykdydamas Sutartį, prisiima atsakomybę ir dėl gamintojo kaltės atsiradusių šios Sutarties pažeidimų.

5.3. Tiekėjas, pasirašęs Sutartį, ne vėliau kaip per 5 (penkias) darbo dienas turi pateikti Pirkėjui Sutarties 5.1 p. nurodyto dydžio bei kitus reikalavimus atitinkantį Sutarties įvykdymo užtikrinimą. Sutarties įvykdymo užtikrinimas turi galioti 30 (trisdešimt) dienų ilgiau nei Tiekėjo sutartinių įsipareigojimų vykdymo pabaiga. Jei Tiekėjas, kuriam buvo pasiūlyta sudaryti Sutartį, raštu atsisako ją sudaryti arba nepateikia reikalavimus atitinkančio Sutarties įvykdymo užtikrinimo, arba nepasirašo Sutarties, arba atsisako ją sudaryti LR Viešųjų pirkimų įstatyme ir pirkimo dokumentuose nustatytomis sąlygomis, laikoma, kad Tiekėjas atsisakė sudaryti Sutartį, Sutartis neįsigalioja. Tuo atveju Pirkėjas siūlo sudaryti Sutartį tiekėjui, kurio pasiūlymas pagal nustatytą pasiūlymų eilę yra pirmas po Tiekėjo, atsisakiusio sudaryti Sutartį.

5.4. Sutarties įvykdymo užtikrinimu garantuojama ar laiduojama, kad Pirkėjui bus sumokėta nustatyta pinigų suma ar atsakyta už Tiekėjo prievoles dėl to, kad Tiekėjas neįvykdė įsipareigojimų pagal Sutartį ar vykdė juos netinkamai. Pirkėjas neprivalo įrodinėti teikiamo reikalavimo dėl Sutarties įvykdymo užtikrinime numatytos sumos išmokėjimo, tačiau privalo nurodyti kurias Sutarties nuostatas Tiekėjas pažeidė.

5.5. Jei Sutarties vykdymo metu užtikrinimą išdavęs juridinis asmuo negali įvykdyti savo įsipareigojimų, Pirkėjas raštu pareikalauja Tiekėjo per 5 (penkias) darbo dienas pateikti naują užtikrinimą. Jei Tiekėjas nurodytu atveju nepasirūpina pateikti užtikrinimą, Pirkėjas turi teisę nutraukti Sutartį, o Tiekėjui tenka prievolė atlyginti užtikrinimo sumą Pirkėjui Sutarties neįvykdymo (nutraukimo) dėl Tiekėjo kaltės atveju.

5.6. Jei Prekių tiekimo terminas yra pratęsiamas, atitinkamai ne vėliau kaip per 5 (penkias) darbo dienas turi būti pratęstas ir Sutarties įvykdymo užtikrinimo galiojimas. Tiekėjas užtikrina, kad pratęsiant Sutarties įvykdymo užtikrinimo terminą neatsirastų laikotarpis, per kurį jo prievolių vykdymas būtų neužtikrintas.

5.7. Jei Tiekėjas nevykdo savo sutartinių įsipareigojimų ar vykdo juos netinkamai, Pirkėjas pareikalauja sumokėti visą Sutarties įvykdymo užtikrinime nurodytą sumą. Jei Pirkėjas, dėl Tiekėjo kaltės, Sutarties vykdymo metu pasinaudoja Sutarties įvykdymo užtikrinimu, tačiau Sutartis nenutraukiama ir Tiekėjas ketina toliau vykdyti sutartinius įsipareigojimus, Pirkėjui sutikus leisti jam toliau juos vykdyti, Tiekėjas per 5 (penkias) darbo dienas privalo pateikti naują Sutarties įvykdymo užtikrinimą Sutartyje nustatytomis sąlygomis.

5.8. Tiekėjas, siekdamas užtikrinti Sutarties įvykdymą, turi teisę Sutartyje numatytais terminais į Pirkėjo nurodytą sąskaitą banke pervesti sumą, ne mažesnę nei Sutarties įvykdymo užtikrinimo vertė. Ši suma Tiekėjui per 5 (penkias) darbo dienas grąžinama tik tinkamai įvykdžius Sutartį arba užtikrinimas tapo nebereikalingas dėl kitų priežasčių. Iš šios sumos, esant pagrindui, gali būti išskaičiuotos Tiekėjui pritaikytos netesybos ir Pirkėjo patirti nuostoliai. Tiekėjui neįvykdžius įsipareigojimų ar Sutartį nutraukus dėl jo kaltės, visa šiame papunktyje nurodyta į Pirkėjo sąskaita pervesta suma yra negrąžinama.

5.9. Tiekėjui Sutartyje numatytomis sąlygomis nepratęsiant/nepateikiant Sutarties įvykdymo užtikrinimo ar vietoje užtikrinimo į Pirkėjo nurodytą sąskaitą banke nepervedus ne mažesnės, kaip Sutarties įvykdymo užtikrinimas sumos, Pirkėjas įgyja teisę reikalauti sumokėti visą Sutarties įvykdymo užtikrinimo sumą, kadangi Tiekėjas laikomas neįvykdžiusiu šiame papunktyje nurodyto savo įsipareigojimo ir turi teisę nutraukti Sutartį.

**VI. PREKIŲ KOKYBĖ IR GARANTINIAI ĮSIPAREIGOJIMAI**

* 1. Tiekėjas garantuoja Prekių kokybę bei paslėptų trūkumų/defektų nebuvimą. Prekių kokybė privalo atitikti Sutartyje ir jos prieduose nustatytus reikalavimus.
  2. Garantinis laikotarpis pradedamas skaičiuoti nuo Prekių ar jų dalies, jeigu Prekės tiekiamos dalimis, perdavimo Pirkėjo nuosavybėn dienos (t. y. Prekių perdavimo–priėmimo akto be trūkumų pasirašymo dienos). Garantinis terminas visoms pakeistoms ar sutaisytoms Prekėms ar jų dalims vėl įsigalioja nuo tinkamai pakeistų ar sutaisytų Prekių ar jų dalių perdavimo Pirkėjui dienos.
  3. Minimalūs garantinių įsipareigojimų terminai yra nustatyti Tiekėjo pasiūlyme.
  4. Tiekėjas privalo kuo greičiau savo sąskaita pašalinti visus garantinio laikotarpio metu pastebėtus defektus ar įvykusius gedimus, kurie atsirado ne dėl Pirkėjo kaltės.
  5. Jei defektai išaiškėja arba gedimai įvyksta garantinio laikotarpio metu, Pirkėjas raštu informuoja apie tai Tiekėją, nurodydamas, kad Tiekėjas privalo:
     1. arba per techninėje specifikacijoje (Sutarties 1 priede) numatytą terminą arba per Pirkėjo nustatytą terminą, jeigu jis nenumatytas techninėje specifikacijoje, pašalinti defektą/gedimą;
     2. arba per techninėje specifikacijoje (Sutarties 1 priede) numatytą terminą arba per Pirkėjo nustatytą terminą, jeigu jis nenumatytas techninėje specifikacijoje, Pirkėjo nustatytą terminą netinkamą Prekę pakeisti kita.
  6. Jei Tiekėjas per techninėje specifikacijoje (Sutarties 1 priede) numatytą terminą arba per Pirkėjo nustatytą terminą, jeigu jis nenumatytas techninėje specifikacijoje, nepašalina defekto/gedimo arba nepakeičia netinkamos Prekės kita, Pirkėjas turi teisę:
     1. arba pasamdyti kitus asmenis, kad šie ištaisytų defektą/gedimą Tiekėjo atsakomybe ir jo sąskaita;
     2. arba pareikalauti, kad Tiekėjas per Pirkėjo raštu nurodytą terminą grąžintų Pirkėjui už Prekę sumokėtą kainą, taip pat atlygintų Pirkėjo turėtus nuostolius.
  7. Ypatingos skubos atvejais, kai su Tiekėju negalima iš karto susisiekti arba kai susiekti pavyksta, bet Tiekėjas negali imtis nurodytų priemonių, Pirkėjas gali iš karto atlikti darbus Tiekėjo sąskaita. Tokiu atveju Pirkėjas kuo greičiau privalo informuoti Tiekėją apie jo sąskaita atliktus darbus.

1. SUBTIEKĖJŲ IR SPECIALISTŲ KEITIMO PAGRINDAI IR TVARKA
   1. Tiekėjas prisiima visą atsakomybę, susijusią su specialistų darbo sąlygų reguliavimu, bei užtikrina, kad nustatant darbo laiką bus atsižvelgta į Prekių specifiką.
   2. Tiekėjas negali keisti Sutarties 4.1.11 papunkčiuose nurodyto (-ų) subtiekėjo (-ų) visą Sutarties laikotarpį be raštiško Pirkėjo sutikimo. Keičiamas (-i) subtiekėjas (-ai) turi neturėti pašalinimo pagrindų bei pateikti tai įrodančius dokumentus, taip pat užtikrinti sklandų darbų perdavimą ir perėmimą. Subtiekėjas (-ai) gali būti keičiamas (-i) tik šiais atvejais:

7.2.1. kai subtiekėjas (-ai) bankrutuoja, yra likviduojamas ar susidaro analogiška situacija;

7.2.2. kai subtiekėjas (-ai) dėl objektyvių priežasčių (nutrūkus teisiniams santykiams su Tiekėju, subtiekėjui ir / ar specialistui atsisakius vykdyti Sutartį, specialistui išėjus atostogų, susirgus, susižeidus, mirus ir pan.) nebegali dalyvauti Sutarties vykdyme.

7.3. Tiekėjas, siekdamas pakeisti subtiekėją (-us), turi raštu informuoti Pirkėją prieš 3 (tris) darbo dienas ir gauti Pirkėjo raštišką sutikimą. Pirkėjui sutikus su subtiekėjo (-ų) pakeitimu, Pirkėjas su Tiekėju raštu sudaro susitarimą dėl subtiekėjo (-ų) pakeitimo. Šis susitarimas yra neatskiriama Sutarties dalis.

7.4. Jeigu Tiekėjas Sutarties vykdymo metu nori pasitelkti naujus subtiekėjus, kurie nebuvo nurodyti Tiekėjo pasiūlyme, jis privalo apie tai raštu informuoti Pirkėją bei kartu su informacija apie naujus subtiekėjus pateikti ir subtiekėjo pašalinimo pagrindų nebuvimą patvirtinančius dokumentus ir dokumentus, patvirtinančius kvalifikacijos reikalavimų atitikimą (jeigu tokie buvo keliami).

7.5. Subtiekėjo (-ų) keitimo tvarkos pažeidimas laikomas esminiu Sutarties pažeidimu.

1. ŠALIŲ ATSAKOMYBĖ
   1. Šalių atsakomybė yra nustatoma pagal galiojančius Lietuvos Respublikos teisės aktus ir šią Sutartį. Šalys įsipareigoja tinkamai vykdyti savo įsipareigojimus, prisiimtus šia Sutartimi, ir susilaikyti nuo bet kokių veiksmų, kuriais galėtų padaryti žalos viena kitai ar apsunkintų kitos Šalies prisiimtų įsipareigojimų įvykdymą.
   2. Neatlikus apmokėjimo nustatytais terminais dėl Pirkėjo kaltės, Tiekėjo pareikalavimu Pirkėjas privalo sumokėti Tiekėjui už kiekvieną uždelstą dieną 0,02 proc. delspinigių nuo laiku neapmokėtos sumos už kiekvieną uždelstą dieną.
   3. Jei Tiekėjas vėluoja vykdyti savo įsipareigojimus šioje Sutartyje ir jos prieduose nustatytais terminais, Pirkėjas be oficialaus įspėjimo ir nesumažindamas kitų savo teisių gynimo būdų pradeda skaičiuoti 0,02 proc. dydžio delspinigius nuo Tiekėjo laiku neįvykdytų įsipareigojimų dalies už kiekvieną termino praleidimo dieną, neviršijant 5 proc. bendros Sutarties kainos.
   4. Jei apskaičiuoti delspinigiai viršija 5 proc. bendros Sutarties kainos, Pirkėjas, prieš tai raštu įspėjęs Tiekėją:
      1. išskaičiuoja delspinigių sumą iš Tiekėjui mokėtinų sumų ir/arba;
      2. pasinaudoja sutarties įvykdymo užtikrinimuir/ arba;
      3. nutraukia Sutartį.
   5. Delspinigių sumokėjimas neatleidžia Šalių nuo pareigos vykdyti šioje Sutartyje prisiimtus įsipareigojimus.
2. NENUGALIMOS JĖGOS APLINKYBĖS (FORCE MAJEURE)
   1. Šalis nėra laikoma atsakinga už bet kokių įsipareigojimų pagal šią Sutartį neįvykdymą ar dalinį neįvykdymą, jeigu Šalis įrodo, kad sutartiniai įsipareigojimai neįvykdyti ar dalinai neįvykdyti dėl aplinkybių, kurių ji negalėjo kontroliuoti bei protingai numatyti Sutarties sudarymo metu, ir kad negalėjo užskirsti kelio šių aplinkybių ar jų pasekmių atsiradimui.
   2. Nenugalimos jėgos aplinkybėmis laikomos aplinkybės, nurodytos Lietuvos Respublikos civilinio kodekso 6.212 str. ir kituose LR teisės aktuose. Esant nenugalimos jėgos aplinkybėms, Šalys Lietuvos Respublikos teisės aktuose nustatyta tvarka yra atleidžiamos nuo atsakomybės už Sutartyje numatytų sutartinių įsipareigojimų neįvykdymą, dalinį neįvykdymą arba netinkamą įvykdymą, o įsipareigojimų vykdymo terminas pratęsiamas.
   3. Šalis, prašanti ją atleisti nuo atsakomybės, privalo pranešti kitai Šaliai raštu apie nenugalimos jėgos aplinkybes nedelsiant, bet ne vėliau kaip per 3 (tris) darbo dienas nuo tokių aplinkybių atsiradimo ar paaiškėjimo, pateikdama dokumentus, patvirtinančius šių aplinkybių buvimą bei įrodymus, kad ji ėmėsi visų pagrįstų atsargumo priemonių ir dėjo visas pastangas, kad sumažintų išlaidas ar neigiamas pasekmes, o taip pat pranešti galimą įsipareigojimų įvykdymo terminą. Pranešimo taip pat reikalaujama, kai išnyksta įsipareigojimų nevykdymo pagrindas.
   4. Pagrindas atleisti Šalį nuo atsakomybės atsiranda nuo nenugalimos jėgos aplinkybių atsiradimo momento arba, jeigu laiku nebuvo pateiktas pranešimas, nuo pranešimo pateikimo momento. Jeigu Šalis laiku neišsiunčia pranešimo arba neinformuoja ir nepateikia nenugalimos jėgos aplinkybių buvimą patvirtinančių dokumentų, ji privalo kompensuoti kitai Šaliai žalą, kurią ši patyrė dėl laiku nepateikto pranešimo arba dėl to, kad nebuvo jokio pranešimo.
3. KONFIDENCIALUMO ĮSIPAREIGOJIMAI
   1. Pirkėjas Tiekėjo pasiūlymą, sudarytą Sutartį, ir šios Sutarties pakeitimus, išskyrus informaciją, kurios atskleidimas prieštarautų informacijos ir duomenų apsaugą reguliuojantiems teisės aktams arba visuomenės interesams, pažeistų teisėtus konkretaus Tiekėjo komercinius interesus arba turėtų neigiamą poveikį tiekėjų konkurencijai, skelbia viešai.
   2. Konfidencialumo įsipareigojimai Sutarties Šalims nustatomi vadovaujantis LR viešųjų pirkimų įstatymo 20 straipsniu.
4. SUTARTIES PAKEITIMAI, PERŽIŪROS SĄLYGOS, PASIRINKIMO GALIMYBĖS
   1. Sutarties sąlygos Sutarties galiojimo laikotarpiu gali būti keičiamos LR Viešųjų pirkimų įstatymo 89 str. 1-3 dalyse numatyta tvarka. Visais atvejais keičiant Sutarties sąlygas neturi būti pažeistos 89 str. 4 d. sąlygos.
   2. Sudarytos Sutarties Šalis gali būti pakeista LR Viešųjų pirkimų įstatymo 89 str. 1 d. 4 p. numatytais atvejais.
   3. Sutarties sąlygų keitimą gali inicijuoti kiekviena šalis, pateikdama kitai šaliai atitinkamą prašymą bei jį pagrindžiančius dokumentus. Šalis, gavusi tokį prašymą, privalo jį išnagrinėti per 20 (dvidešimt) dienų ir kitai Šaliai pateikti motyvuotą raštišką atsakymą.
   4. Sutarties sąlygų pakeitimas turi būti įformintas papildomu susitarimu ir pasirašytas abiejų Šalių.
5. SUTARTIES VYKDYMO SUSTABDYMAS
   1. Esant svarbioms aplinkybėms, nepriklausančiomis nuo Tiekėjo valios, dėl kurių Tiekėjas negali vykdyti savo sutartinių įsipareigojimų ir/arba esant kitoms nenumatytoms aplinkybėms (pavyzdžiui, pasikeitus galiojančiam teisės aktui ar įsigaliojus naujam teisės aktui, kuris turi įtakos šios Sutarties vykdymui; Pirkėjui būtinas papildomas laikas atlikti papildomą pirkimą; ne dėl Pirkėjo kaltės vėluoja kitos Pirkėjo pirkimo sutarties, turinčios tiesioginės įtakos šiai Sutarčiai, vykdymas; kitos aplinkybės, kurios nebuvo žinomos pirkimo vykdymo metu ir su kuriomis susidurtų bet kuris kitas Pirkėjas), Pirkėjas turi teisę sustabdyti Tiekėjo įsipareigojimų ar kurios nors jų dalies, kuri negali būti vykdoma, vykdymą.
   2. Atsiradus aplinkybėms, dėl kurių Tiekėjas negali vykdyti sutartinių įsipareigojimų, Tiekėjas apie tai nedelsdamas privalo informuoti Pirkėją, pateikdamas informaciją ir dokumentus, įrodančius sutartinių įsipareigojimų vykdymo negalimumą dėl aplinkybių, nepriklausančių nuo Tiekėjo. Išnykus aplinkybėms, trukdžiusioms Tiekėjui vykdyti sutartinius įsipareigojimus, sustabdytų įsipareigojimų vykdymas atnaujinamas.
   3. Jei Tiekėjo sutartinių įsipareigojimų vykdymas dėl priežasčių, nepriklausančių nuo Tiekėjo, buvo sustabdytas laikotarpiui, ne trumpesniam nei 60 (šešiasdešimt) dienų, praėjus 60 (šešiasdešimt) dienų Tiekėjas gali rašytiniu pranešimu Pirkėjo pareikalauti atnaujinti Sutarties vykdymą per 14 (keturiolika) dienų arba nutraukti Sutartį.
   4. Tais atvejais, kai Sutarties vykdymo sustabdymas truko ilgiau nei Sutarties sustabdymo metu buvo likęs terminas iki Tiekėjo sutartinių įsipareigojimų įvykdymo pabaigos, po sustabdymo pratęsiant vykdymo terminą, pratęsimas turi būti tam terminui, kuris sustabdymo metu buvo likęs iki Tiekėjo sutartinių įsipareigojimų įvykdymo pabaigos.
   5. Tais atvejais, kai Sutarties vykdymo sustabdymas truko trumpiau nei Sutarties sustabdymo metu buvo likęs terminas iki Tiekėjo sutartinių įsipareigojimų įvykdymo pabaigos, Tiekėjo sutartinių įsipareigojimų vykdymo terminas pratęsiamas tokiam laikotarpiui, kuriam jis buvo sustabdytas.
   6. Pirkėjas taip pat turi teisę sustabdyti Prekių ar kurios nors jų dalies tiekimą, jeigu jam pagrįstai kyla įtarimų dėl tiekiamų Prekių kokybės ir reikia laiko patikrinti bei įsitikinti tiekiamų Prekių kokybe. Tokiu atveju Prekių ar jų dalies tiekimo stabdymas galimas iki 5 (penkių) darbo dienų. Sustabdytų Prekių ar jų dalies tiekimas atnaujinamas šios Sutarties 12.4 ir 12.5 papunkčiuose nustatyta tvarka. Pirkėjo galimybė pasinaudoti šia teise negali priklausyti nuo Tiekėjo valios ar būti jo įtakojama.
   7. Sutartinių įsipareigojimų vykdymo sustabdymas visais Sutartyje numatytais atvejais turi būti raštiškas, nurodant priežastis ir sustabdymo terminą, bei pridedant dokumentus, patvirtinančius sustabdymo pagrindą (jeigu tokie yra).
6. SUTARTIES PAŽEIDIMAS
   1. Jei kuri nors Sutarties Šalis nevykdo arba netinkamai vykdo kokius nors savo įsipareigojimus pagal Sutartį, ji pažeidžia Sutartį.
   2. Vienai Sutarties Šaliai pažeidus Sutartį, nukentėjusioji Šalis turi teisę:
      1. reikalauti kitos Šalies vykdyti sutartinius įsipareigojimus;
      2. reikalauti atlyginti nuostolius;
      3. reikalauti sumokėti Sutarties 8.2 ir 8.3 papunkčiuose nustatytus delspinigius;
      4. pasinaudoti Sutarties įvykdymo užtikrinimo priemone;
      5. reikalauti sumažinti kainą, neįvykdyta ar netinkamai įvykdyta Prekių verte;
      6. nutraukti Sutartį;
      7. taikyti kitus Lietuvos Respublikos teisės aktų nustatytus teisių gynimo būdus.
   3. Tiekėjas negali perleisti tretiesiems asmenims visų ar dalies savo teisių, susijusių su Sutartimi, įskaitant reikalavimo teisę į Pirkėjo mokėtinas sumas, be išankstinio Pirkėjo rašytinio sutikimo. Be Pirkėjo išankstinio rašytinio sutikimo sudaryti sandoriai dėl teisių ar pareigų pagal šią Sutartį perleidimo laikytini niekiniais ir negaliojančiais nuo jų sudarymo momento.
   4. Tiekėjas turi nedelsiant pranešti Pirkėjui apie bet kokius esminius Tiekėjo planuojamus teisinio statuso pasikeitimus, patvirtinant, kad prielaidos, būtinos Sutarčiai vykdyti, nenustojo galioti.
   5. Šioje Sutartyje esminėmis sąlygomis laikoma:
      1. Sutarties dalykas, įskaitant Prekių modelius;
      2. Sutarties kaina ir kainodaros taisyklės;
      3. apmokėjimo sąlygos ir tvarka;
      4. Tiekėjo sutartinių įsipareigojimų vykdymo terminas (-ai);
      5. subteikėjo (-ų), keitimo tvarka;
      6. reikalavimai, susiję su Sutarties įvykdymo užtikrinimo pateikimu (pavyzdžiui, pratęsus Prekių tiekimo terminą, nepateikiamas Sutarties įvykdymo užtikrinimas).
      7. kitos sąlygos, kurias Pirkėjas nusimato kaip esmines (Pirkėjas, atsižvelgdama į pirkimo objekto bei Sutarties vykdymo ypatumus, gali papildyti šį punktą ir kitomis sąlygomis, kurios būtų laikytinos esminėmis).
   6. Sutarties 13.5 p. numatytų sąlygų pažeidimas laikomas esminiu Sutarties pažeidimu.
7. SUTARTIES NUTRAUKIMAS
   1. Sutartis gali būti nutraukiama LR Viešųjų pirkimų įstatymo 90 str. numatytais atvejais.
   2. Sutartis gali būti nutraukiama raštišku Šalių susitarimu.
   3. Pirkėjas, įspėjęs Prekių tiekėją prieš 14 (keturiolika) kalendorinių dienų, gali nutraukti Sutartį šiais atvejais:
      1. kai Tiekėjas nepradeda Sutartyje numatytu laiku tiekti prekes, be pateisinamos priežasties nevykdo/sustabdo ar vilkina jų tiekimą ir po rašytinio Pirkėjo įspėjimo toliau prekių netiekia ar patikrinus jų tiekimo eigą tampa aišku, kad jos nebus suteiktos iki termino pabaigos;
      2. kai Tiekėjas patiekia netinkamos kokybės prekes ir per pagrįstai nustatytą laikotarpį neįvykdo Pirkėjo nurodymo ištaisyti netinkamai įvykdytus arba neįvykdytus sutartinius įsipareigojimus;
      3. kai Tiekėjas perleidžia Sutartį be Pirkėjo žinios;
      4. kai Tiekėjui iškeliama bankroto ar restruktūrizavimo byla arba Tiekėjas yra likviduojamas, kai sustabdo ūkinę veiklą, arba kai įstatymuose ir kituose teisės aktuose numatyta tvarka susidaro analogiška situacija;
      5. kai keičiasi Tiekėjo organizacinė struktūra – juridinis statusas, pobūdis ar valdymo struktūra ir tai daro įtaką tinkamam Sutarties įvykdymui;
      6. kai Pirkėjas šios Sutarties vykdymui negauna finansavimo;
      7. kai Prekės tampa nebereikalingos;
      8. kai Tiekėjas nepateikia Sutarties įvykdymo užtikrinimo arba visais pagrįstais atvejais nepratęsia Sutarties įvykdymo užtikrinimo galiojimo (palikti jei užtikrinimo reikalaujama);
      9. dėl bet kokio kito esminio Sutarties pažeidimo.
   4. Tiekėjas, prieš 14 (keturiolika) kalendorinių dienų įspėjęs Pirkėją, gali nutraukti Sutartį, jei:
      1. Pirkėjas dėl savo kaltės nevykdo/netinkamai vykdo savo sutartinius įsipareigojimus ar vykdo juos kitomis sąlygomis nei numatyta Sutartyje.
   5. Jei Sutartis nutraukiama ne dėl Tiekėjo kaltės, nutraukimo atveju Pirkėjas sumoka Tiekėjui patiektų prekių vertę iki Sutarties nutraukimo. Tiekėjas neturi teisės į kokios nors patirtos žalos kompensaciją.
   6. Pirkėjas po Sutarties nutraukimo turi kiek galima greičiau patvirtinti patiektų Prekių vertę. Taip pat parengiama ataskaita apie Sutarties nutraukimo dieną esančią Tiekėjo skolą Pirkėjui ir Pirkėjo skolą Tiekėjui.
   7. Nutraukus Sutartį ar jai pasibaigus, lieka galioti Sutarties nuostatos, susijusios su atsakomybe bei atsiskaitymais tarp Šalių pagal šią Sutartį, garantiniais įsipareigojimais, taip pat visos kitos šios Sutarties nuostatos, kurios, kaip aiškiai nurodyta, išlieka galioti po Sutarties nutraukimo arba turi išlikti galioti, kad būtų visiškai įvykdyta ši Sutartis.
   8. Nutraukus Sutartį dėl Tiekėjo kaltės, jis atlygina visus Pirkėjo patirtus tiesioginius ir netiesioginius nuostolius. Šie nuostoliai ar išlaidos gali būti išieškomi išskaičiuojant juos iš Tiekėjui mokėtinų sumų. Taip pat Pirkėjas įgyja teisę pasinaudoti Sutarties įvykdymo užtikrinimu, numatytu Sutarties V skyriuje. Jei Sutartis nutraukiama Prekių tiekėjo iniciatyva dėl Pirkėjo kaltės, Prekių tiekėjas gali reikalauti iš Pirkėjo atlyginti dėl to patirtus tiesioginius nuostolius.
   9. Jeigu Sutartis nutraukiama Pirkėjo iniciatyva dėl Tiekėjo kaltės, Pirkėjas Centrinėje viešųjų pirkimų informacinėje sistemoje paskelbia informaciją apie Tiekėją, kaip Sutarties neįvykdžiusį ar netinkamai ją įvykdžiusį tiekėją, taip, kaip numatyta LR Viešųjų pirkimų įstatyme.
8. GINČŲ NAGRINĖJIMO TVARKA
   1. Šiai Sutarčiai ir visoms iš šios Sutarties atsirandančioms teisėms ir pareigoms taikomi Lietuvos Respublikos įstatymai bei kiti norminiai teisės aktai. Sutartis sudaryta ir turi būti aiškinama pagal Lietuvos Respublikos teisę.
   2. Bet kokie nesutarimai ar ginčai, kylantys tarp Šalių dėl šios Sutarties, sprendžiami abipusiu susitarimu. Nepavykus ginčo išspręsti derybomis per 30 (trisdešimt) dienų nuo derybų pradžios, bet kokie ginčai, nesutarimai ar reikalavimai, kylantys iš šios Sutarties ar susiję su ja, jos pažeidimu, nutraukimu ar galiojimu, sprendžiami kompetentingame Lietuvos Respublikos teisme pagal Pirkėjo buveinės vietą. Derybų pradžia laikoma diena, kurią viena iš Sutarties Šalių pateikė prašymą raštu kitai Šaliai su siūlymu pradėti derybas.
9. ASMENYS, ATSAKINGI UŽ SUTARTIES VYKDYMĄ, VIEŠINIMĄ IR KITOS BAIGIAMOSIOS NUOSTATOS
   1. Asmenys, atsakingi už Sutarties vykdymą ir viešinimą:

16.1.1. Pirkėjo atstovai: už Sutarties vykdymą ir viešinimą – Klaipėdos Eduardo Balsio menų gimnazijos padėjėja ūkio reikalams Renata Šimulionienė Tel. 846433448, el. p. [ukioskyrius@menugimnazija.lt](mailto:ukioskyrius@menugimnazija.lt).

16.1.2 Tiekėjo atstovas, atsakingas už Sutarties vykdymą – Projektų vadovas Tomas Čerba. Tel. nr +370 682 55786; el. paštas [tomas.cerba@bmk.lt](mailto:tomas.cerba@bmk.lt)

* 1. Visi su Sutartimi susiję pranešimai, nurodymai, prašymai, kiti dokumentai ar susirašinėjimas turi būti siunčiami raštu (faksu, elektroninėmis priemonėmis (patvirtinant gavimą) arba pasirašytinai per pašto paslaugos teikėją ar kitą tinkamą vežėją). Apie savo adreso ar kitų rekvizitų pasikeitimą kiekviena Šalis nedelsdama, tačiau ne vėliau kaip per 2 (dvi) dienas nuo minėto pasikeitimo dienos, raštu privalo pranešti kitai Šaliai. Jei Šaliai nepavyksta laikytis šių reikalavimų, ji neturi teisės į pretenziją ar atsiliepimą, jei kitos Šalies veiksmai, atlikti remiantis paskutiniais žinomais jai duomenimis, prieštarauja Sutarties sąlygoms arba ji negavo jokio pranešimo, išsiųsto pagal tuos duomenis.
  2. Šalys  pareiškia ir pripažįsta, kad šioje Sutartyje nustatytos netesybos yra laikomos teisingomis bei protingo dydžio ir sutinka, kad jos nebūtų mažinamos, nepriklausomai nuo to, ar dalis prievolės yra įvykdyta.
  3. Jei bet kuri šios Sutarties nuostata teisės aktų nustatyta tvarka tampa ar pripažįstama visiškai ar iš dalies negaliojančia, tai neturi įtakos kitų Sutarties nuostatų galiojimui.
  4. Sutartis yra Sutarties Šalių perskaityta, jų suprasta ir jos autentiškumas patvirtintas Šalių tinkamus įgaliojimus turinčių asmenų parašais.
  5. Ši Sutartis sudaryta lietuvių kalba, 2 (dviem) egzemplioriais, turinčiais vienodą teisinę galią – po vieną kiekvienai Šaliai.
  6. Sutarties priedai yra sudėtinės ir neatskiriamos šios Sutarties dalys. Sutarties priedai pateikiami pirmumo tvarka:

16.7.1. Sutarties 1 priedas – Prekių techninė specifikacija;

16.7.2. Sutarties 2 priedas – Tiekėjo pasiūlymas (saugomas pas Pirkėją);

16.7.3. Sutarties 3 priedas – Prekių perdavimo–priėmimo aktų forma.

**PIRKĖJAS PREKIŲ TIEKĖJAS**

Klaipėdos Eduardo Balsio menų gimnazija **UAB „Biznio mašinų kompanija“**

Juridinio asmens kodas 190979923 Įm. kodas 122266912

Sąskaitos Nr. LT557300010002332304 Sąskaitos Nr. LT357044060001047553

„Swedbank“, AB AB SEB Bankas, b/k 70440

PVM mokėtojo kodas – ne PVM mokėtoja PVM mokėtojo kodas LT222669113

Adresas: Statybininkų pr. 2, LT-94222 Klaipėda el. p.: [info@bmk.lt](mailto:info@bmk.lt)

Tel.: +370 463 40183

el. p.: [balsio@menugimnazija.lt](mailto:balsio@menugimnazija.lt) Tel. ( 8 5 ) 212 55 59, Faks. ( 8 5 ) 212 77 47

Direktoriaus pavaduotoja ugdymui Edukacinių sprendimų skyriaus vadovė

pavaduojanti direktorių Rūta Kairytė

Raimonda Garšvaitė

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

A.V. A.V.